AJA เรียกประชุมด่วน! แก้ 3 ปัญหาหลักเซ่น “อมร มีมะโน” หลุดเก้าอี้ CEO
AJA เรียกประชุมด่วน! แก้ 3 ปัญหาหลักเซ่น “อมร มีมะโน” หลุดเก้าอี้ CEO ปมปั่นหุ้น
28 ธ.ค. 2561

สืบเนื่องจากกรณีที่ทาง สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ใช้มาตรการลงโทษทางแพ่งกับกรรมการและผู้บริหารของบริษัท เอเจ แอดวานซ์ เทคโนโลยี จำกัด (มหาชน) หรือ AJD กรณีสร้างราคาหุ้น AJD (ปัจจุบัน คือ บริษัท เอเจ แอดวานซ์ เทคโนโลยี จำกัด (มหาชน) หรือ AJA
โดยมีรายชื่อดังนี้
ทั้งนี้ บริษัทได้รับทราบเรื่อง ก.ล.ต.ใช้มาตรการลงโทษทางแพ่งกับกรรมการและผู้บริหารของบริษัท กรณีสร้างราคาหุ้น AJD แล้ว ซึ่งบริษัทกำลังพิจารณาหารือกับทุกฝ่ายที่เกี่ยวข้องและจะปรึกษากับสำนักงาน ก.ล.ต. ในเรื่องดังกล่าว
โดยกรรมการทั้ง 3 ท่านจะพ้นจากตำแหน่งกรรมการและผู้บริหารของบริษัท ตามวันที่กำหนดในหนังสือจากสำนักงานก.ล.ต. ซึ่งจะแจ้งให้ทราบในขั้นตอนต่อไป
ทั้งนี้ ประธานกรรมการบริษัทได้เรียกคณะกรรมการบริษัทประชุม เพื่อแก้ไขปัญหาเป็นการด่วนในวันศุกร์ที่ 28 ธันวาคม 2561 เพื่อพิจารณาเรื่องหลักๆ ที่เกี่ยวข้อง เช่น
อย่างไรก็ตาม บริษัทจะเร่งดำเนินการเพื่อไม่ให้ส่งผลกระทบต่อการดำเนินธุรกิจของบริษัท หากมีความคืบหน้าประการใด บริษัทจะรายงานให้ตลาดหลักทรัพย์รวมถึงนักลงทุนทราบโดยทันที
อนึ่งวานนี้ (27 ธ.ค.61) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยการดำเนินคดีด้วยมาตรการลงโทษทางแพ่งกับผู้กระทำความผิด 40 ราย กรณีสร้างราคาหุ้นบริษัท คราวน์ เทค แอดวานซ์ จำกัด (มหาชน) หรือ AJD (ปัจจุบัน คือ บริษัท เอเจ แอดวานซ์ เทคโนโลยี จำกัด (มหาชน) (AJA)) โดยเรียกให้ชำระค่าปรับทางแพ่งรวม 1,727,382,571.85 บาท และสั่งห้ามเป็นกรรมการและผู้บริหารของบริษัทที่ออกหลักทรัพย์และบริษัทจดทะเบียน
ทั้งนี้ เนื่องจาก ก.ล.ต.ได้รับข้อมูลจากตลาดหลักทรัพย์แห่งประเทศไทย และตรวจสอบเพิ่มเติมพบว่า ในช่วงระหว่างวันที่ 16 พฤษภาคม 2557 ถึงวันที่ 8 ต.ค. 2557 หุ้น AJD มีการซื้อขายผิดไปจากสภาพปกติของตลาด โดยราคาปิดเพิ่มสูงขึ้นจากหุ้นละ 2.60 บาท เป็นราคา 15 บาท ซึ่งการเปลี่ยนแปลงดังกล่าวเกิดจากบุคคล 40 ราย ร่วมกันสร้างราคาหุ้น AJD ได้แก่ (1) นายอมร มีมะโน (2) นายพิภัทร์ ปฏิเวทภิญโญ (3) นางสาวจินดา มีมะโน (4) นางสาวจินตนา มีมะโน (5) นางณษิกา มีมโนนันท์ (6) นางสาวจินตนา แสงพงษ์พิทยา (7) นายโชติอนันต์ แสงพงษ์พิทยา
รวมทั้ง (8) นายยงยุทธ แสงพงษ์พิทยา (9) นางโสภา กุลศิโรรัตน์ (10) นางเจตสุภา ณัฐพฤกษ์ (11) นางสาวณัฐณิชา สันติวราคม (12)  นายวิศาล หล่อทองไพศาล (13) นางภณิดา เตชคุณวุฒิ (14) นายวราพงษ์ ซึงรุ่งโชติ (15) นางเจนจิรา สกุลปิ่นจง (16) นางธนิดา ธัญสุนทราเดช (17) นางนันท์นภัส อัจจมาลย์วรา
พร้อมด้วย (18) นายชาย จันทร์วิกูล (19) นายมานะ สมบูรณ์วิวัฒน์ (20) นางสาวศิริพร สมบูรณ์วิวัฒน์  (21) นางพิมพ์ใจ เพชรภักดีชัย (22) นางสาววิจิตรา เพชรภักดีชัย (23) นายสุชาติ วัฒนศิริชัยกุล (24) Mr. Fu Nan (25) Mr. Dong Zhang (26) นางสาววนิดา วสีพันธ์พงศ์ (27) นางสาวศุรวีร์ วสีพันธ์พงศ์ (28) นางสมใจ วสีพันธ์พงศ์ (29) นายจตุวัฒน์ วสีพันธ์พงศ์ (30) นายเกรียงไกร วสีพันธ์พงศ์ (31) นายสุรเชษฐ วสีพันธ์พงศ์ (32) นางสาวปิโยธร กลกิจชัยวรรณ
รวมทั้ง (33) นางสาวธัญลักษณ์  ดีวงกิจ (34) นางสาวปิยะดา  กลกิจชัยวรรณ (35) นายสุนทร  ดีวงกิจ (36) นายไกรสร  ฉัตรเลขวนิช (37) นายวรวุฒิ  เผ่าประพันธ์ (38) นายวีระ วนาฤทธิกุล (39) นางสาวธวัลรัตน์  ฐิติวัฒน์กมล และ(40) นายธนชาต ศิริภานุเขม